**יוליוס סרגיוס פון קלבר** (ברוסית: **Юлиус Сергиус фон Клевер**;‏ 31 בינואר 1850, טרטו – 24 בדצמבר 1924, לנינגרד) היה צייר נוף רוסי ממוצא בלטי-גרמני.

ביוגרפיה
--------

אביו היה כימאי שלימד פרמקולוגיה במכון הווטרינרי. הוא הפגין כישרון אמנותי כבר בגיל צעיר, ולקח שיעורים אצל קונסטנטין פון קוגלגן. לאחר שהשלים את לימודיו היסודיים, נרשם לאקדמיה האימפריאלית לאמנויות. שם, לבקשת אביו, למד אדריכלות. עם זאת, לאחר זמן קצר החל לקחת שיעורי ציור נוף; תחילה אצל סוקרט וורוביוב, ובהמשך מיכאיל קלודט.

בשנת 1870 הוא ככל הנראה גורש מהאקדמיה, מסיבות לא ידועות. אולם הגירוש לא הפריע ליוליוס, והוא החל להציג את עבודותיו. בשנת 1871 נרכשה אחת מיצירותיו על ידי הרוזן פבל סרגייביץ' סטורגנוב (רו'), ובשנה שלאחר מכן, נרכש ציורו "שקיעה", על ידי הדוכסית הגדולה מריה ניקולייבנה. בשנת 1874 הוא ערך את תערוכת היחיד הראשונה בחברה הקיסרית לעידוד האמנויות. לאחר שהצאר אלכסנדר השני הביע עניין ביצירתיו, הוא הוצהר על ידי האקדמיה כ"אמן", אף על פי שלא סיים את לימודיו. בשנת 1878 הוא הפך ל"אקדמאי".

בשנת 1879 הוא בילה יחד עם השחקן וסילי סמוילוב (שהיה צייר חובב) זמן מה באי נרגן. העבודות שהתקבלו נרכשו על ידי פאבל טרטיאקוב והמשפחה הקיסרית, כולל הצאר אלכסנדר השלישי. בעקבות זאת, האקדמיה העניקה לו את התואר פרופסור. בשנת 1885 עזר בארגון התערוכה הרוסית בתערוכת יוניברל ד'אנברס.

במהלך תקופה זו, הוא היה מוצף בהזמנות ולעיתים קרובות הוקצב לו רק יום אחד בשביל להשלים את ציוריו. לעיתים הוא העסיק עוזרים לציור הבסיס. זהותם והיקף תרומתם לא ידועה.
בסוף שנות התשעים של המאה ה-19, חברו מהאקדמיה היה מעורב בשערוריית הימורים ומעילות. יוליוס נמשך לתוכה ובסופו של דבר סבל מהתמוטטות עצבים שאילצה אותו לוותר על הציור באופן זמני. בשנת 1908, הוא נסע עם משפחתו לגרמניה כדי להימנע ממוערבות בשערורייה והתגורר בנוישטרליץ עד שנת 1915, אז מלחמת העולם הראשונה אילצה אותו לחזור לביתו.

לאחר המהפכה החל לקבל תמיכה מ-"אגודת האמנים על שם א.א. קוינג'י" (רו'). במשך כל חייו לימד באקדמיה (תחת שמה הסובייטי החדש) ובאקדמיה לאמנות ותעשייה, שם עמד בראש המחלקה לציור "מונומנטלי".

שלושה מארבעת ילדיו הפכו לציירים; מריה (1878–1967) אמנית תיאטרון, יוליוס (1882–1942) אשר בדומה לאביו לימד באקדמיה לאמנות ותעשייה, ואוסקר (1887–1975) אמן תיאטרון אשר עיצב תחפושות.

ציורים נבחרים
-------------

* חורף (1876)חורף (1876)
* כפר על האי נרגן (1881)כפר על האי נרגן (1881)
* שקיעת החמה בחורף (1891)שקיעת החמה בחורף (1891)
* ערבערב
* אספן הברשווד (1911)אספן הברשווד (1911)
* לפני הסערה (1899)לפני הסערה (1899)
* בריכה עם חבצלות לבנות (1893)בריכה עם חבצלות לבנות (1893)
* סופת השלגים מתקרבת (1910)סופת השלגים מתקרבת (1910)
* אחוזת הכפר דרכלוקיאחוזת הכפר דרכלוקי

לקריאה נוספת
------------

* ולרי זיגלוב, "לודונקי" (Ю. Ю. Клевер (1924–1850*, ליטרים, 2016מסת"ב 5-04-003225-0*
* אלפריד נהרינג: JULIUS VON KLEVER Maler am Mare Baltikum [Bildbiografie] 2019 (deutsch), Selbstverlag, in Leinen gebunden mit farbigem Schutzumschlag, 88 S. 112 farbige Abb. Format A4,מסת"ב 978-3-941064-75-1

קישורים חיצוניים
----------------

ויקישיתוף מדיה וקבצים בנושא **יוליוס פון קלבר** בוויקישיתוף
* ArtNet: יצירות נוספות של קלבר.
* יוליוס פון (אורכב 25.06.2017 בארכיון Wayback Machine) קלבר @ Funeral-SPB.ru

הערות שוליים
------------

1. 1 2 3 4  Brief biography (אורכב 29.08.2016 בארכיון Wayback Machine) @ RusArtNet.
2. ↑  The Klever family @ Tsarskoye Selo

|  |  |
| --- | --- |
| בקרת זהויות עריכת הנתון בוויקינתונים | 
* GND: 133839656
* ISNI: 0000 0000 6688 8891
* KulturNav: 0bc5071d-2564-470c-8d2f-fe1aac451eb0
* LCCN: no2009114798
* MusicBrainz: 4850b15d-4423-4765-9c58-54243fb0fc0a
* NLP: A36956284
* RKD: 44769
* ULAN: 500012325
* VIAF: 72594289
* WorldCat: lccn-no2009114798

 |